gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Fraga pídelle a Rajoy unha defensa a ultranza da "unidade de España"
Sábado, 24 de setembro de 2022
Ante a Xunta Directiva do seu partido
O ex presidente do Goberno galego e senador do PP considera que deste xeito mellorará a súa valoración persoal nas enquisas.
Redacción - 19:00 11/01/2010
Tags: España José Luis Rodríguez Zapatero Manuel Fraga Mariano Rajoy PP PSOE unidade
Rajoy e Fraga noutra reunión
O ex presidente da Xunta e senador do PP, Manuel Fraga, reclamoulle este luns ao líder do seu partido, Mariano Rajoy, que faga unha defensa "contundente" e "determinante" da "unidade de España" e do "respecto á Constitución", porque iso lle axudará a mellorar a súa valoración nas enquisas, que lle outorgan unha puntuación inferior á de José Luis Rodríguez Zapatero, aínda que o PP saca varios puntos de vantaxe ao PSOE nesas mesmas sondaxes.
Segundo informaron a Europa Press fontes 'populares', o presidente fundador do PP fixo esta petición ante a Xunta Directiva, o máximo órgano do partido entre congresos que reúne á plana maior do PP, co horizonte das eleccións catalás, este outono, e a inminente sentenza do Tribunal Constitucional sobre o Estatuto catalán. A reunión só contou coas intervencións do propio Fraga, da secretaria xeral do PP, María Dolores de Cospedal, e de Mariano Rajoy.
Rajoy presumiu dos bos resultados que consegue o partido nas enquisas e cargou contra a actuación do goberno do PSOE que, ao seu entender, está facéndoo "rematadamente mal". "Como partido imos ben, as enquisas son boas e a rúa é mellor aínda do que din as sondaxes. Superamos moitas cousas, teremos dificultades no futuro, todo o mundo as ten, mais o importarche é que todos teñamos intelixencia para non crear dificultades de forma gratuíta", salientou.
O temporal de frío e neve dificultou a chegada dalgúns cargos, como o presidente do PP vasco, Antonio Basagoiti. Tampouco puideron acudir o presidente do goberno valenciano, Francisco Camps, ou o de La Rioja, Pedro Sanz. Entre os asistentes, si que figuraba o máximo mandatario galego e líder do PPdeG, Alberto Núñez Feijoo, Ramón Luís Valcárcel (Murcia), Esperanza Aguirre (Madrid) ou o alcalde da capital española, Alberto Ruiz Gallardón.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto